Halvard Hoff

Halvard Hoff (født 4. oktober 1884 på Gjøvik, død 11. januar 1925) var en norsk skuespiller som blant annet spilte Kongen i den aller første oppsetningen av Reisen til Julestjernen.

Hoff debuterte ved Ludovica Levys teaterselskap i 1907, som Bratt i Bjørnstjerne Bjørnsons Over Ævne. I 1908 hadde han et kort gjestespill i Vildanden ved Nationaltheatret, før han arbeidet ved Fahlströms teater, Den Nationale Scene og Trøndelag Teater. I 1916 fikk han fast engasjement ved Nationaltheatret. Her debuterte han som Johan Tønnesen i Ibsenstykket Samfundets støtter, og gestaltet mange mindre roller i klassikere som Halte-Hulda, Peer Gynt og Medeia. Hans siste oppgave ved Nationaltheatret var som Kongen i tidenes første oppsetning av Reisen til Julestjernen (1924).  Rundt 1920 var han i de to første stumfilmene den danske Carl Theodor Dreyer regisserte.

 FilmerSe profil på Internet Movie Database 
 1919 – Præsidenten
 1921 – Blade af Satans bog

 Referanser 

 Eksterne lenker 

 Halvard Hoff i Scenewebarkivet

Kategori:Norske skuespillere
Kategori:Skuespillere ved Nationaltheatret
Kategori:Skuespillere ved Trøndelag Teater
Kategori:Skuespillere ved Den Nationale Scene
Kategori:Personer fra Gjøvik kommune